****

**ROKIŠKIO RAJONO SAVIVALDYBĖS TARYBA**

**SPRENDIMAS**

**DĖL ROKIŠKIO RAJONO SAVIVALDYBĖS TARYBOS 2013 M. LIEPOS 26 D. SPRENDIMO NR. TS-9.194 „DĖL ENERGINIO EFEKTYVUMO DIDINIMO ROKIŠKIO RAJONO DAUGIABUČIUOSE NAMUOSE PROGRAMOS PATVIRTINIMO“ PROGRAMOS PRIEDO PAPILDYMO**

2021 m. birželio 25 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 40 punktu, 18 straipsnio 1 dalimi, Partnerystės dėl projekto „Daugiabučių namų ir savivaldybių viešųjų pastatų modernizavimo skatinimas“ įgyvendinimo ir bendradarbiavimo rengiant daugiabučių namų investicijų planus bei savivaldybės viešojo pastato investicijų į projektą 2016 m. birželio 7 d. sutartimi Nr. B7-1.1-2016-27/MS-3, Rokiškio rajono savivaldybės tarybos 2013 m. liepos 26 d. sprendimu Nr. TS-9.194 „Dėl Energinio efektyvumo didinimo Rokiškio rajono daugiabučiuose namuose programos patvirtinimo“ (suvestine redakcija) ir gavusi namų, esančių Dirbtuvių g. 2, Obeliuose, ir P. Širvio g. 5, Rokiškyje, savininkų sutikimus, Rokiškio rajono savivaldybės taryba n u s p r e n d ž i a:

1. Papildyti Rokiškio rajono energinio efektyvumo didinimo Rokiškio rajono daugiabučiuose namuose programos, patvirtintos Rokiškio rajono savivaldybės tarybos 2013 m. liepos 26 d. sprendimu Nr. TS-9.194, priedą „Rokiškio rajono savivaldybės renovuojamų daugiabučių namų sąrašas“ 36 ir 37 punktais (priedas).

2. Skelbti apie šį sprendimą vietos spaudoje, visą sprendimą – savivaldybės interneto svetainėje.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Virginijus Lukošiūnas

Rokiškio rajono savivaldybės tarybos

2021 m. birželio 25 d. sprendimo Nr. TS-

priedas

**ROKIŠKIO RAJONO SAVIVALDYBĖS RENOVUOJAMŲ DAUGIABUČIŲ NAMŲ SĄRAŠAS**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Eil. Nr. | Namo adresas | Namo bendras naudingas plotas  kv. m | Aukštų skaičius | Butų skaičius | Šilumos suvartojimas kwh/kv. m/metus | Namo valdymo forma | Gyventojų, gaunančių kompensacijas už šildymą ir karštą vandenį, butų skaičius | Pastabos |
| 1. | Rokiškis, Laisvės g 5D | 1070,87 | 3 | 24 | 168,91 | Administruojamas | 8 |  |
| 2. | Rokiškis, Vilties g 16 | 1139,39 | 5 | 22 | 154,15 | DNSB\* | 7 |  |
| 3. | Rokiškis,Vilties g. 26 | 1079,02 | 5 | 25 | 150,42 | Administruojamas | 6 |  |
| 4. | Juodupė, Prūdupės g. 1 | 1044,13 | 4 | 20 | 156,30 | DNSB | 14 |  |
| 5. | Juodupė, Prūdupės 3 | 1059,62 | 4 | 20 | 159,20 | DNSB | 6 |  |
| 6. | Juodupė, Tekstilininkų g. 9 | 828,27 | 4 | 20 | 160,90 | DNSB | 7 |  |
| 7. | Juodupė, Liepų g. 11 | 1156,91 | 4 | 20 | 156,30 | DNSB | 9 |  |
| 8. | Juodupė, Liepų g.13 | 2346,65 | 5 | 44 | 154,30 | DNSB | 32 |  |
| 9. | Obeliai, Dirbtuvių g. 12 | 971,92 | 4 | 20 | 172,60 | Administruojamas | 13 |  |
| 10. | Obeliai, Dirbtuvių g.10 | 1056,84 | 4 | 20 | 173,20 | Administruojamas | 8 |  |
| 11. | Obeliai, Dirbtuvių g.6 | 1041,72 | 4 | 20 | 169,30 | Administruojamas | 11 |  |
| 12. | Obeliai, Dirbtuvių g.4 | 1037,45 | 4 | 20 | 177,40 | Administruojamas | 11 |  |
| 13. | Obeliai, Dirbtuvių g.16 | 1067,48 | 4 | 20 | 154,60 | Administruojamas | 13 |  |
| 14. | Rokiškis Laisvės g 5C | 1060,02 | 3 | 24 | 165,70 | DNSB | 11 |  |
| 15. | Rokiškis Aukštaičių g. 3 | 1060,47 | 4 | 20 | 157,60 | Administruojamas | 2 |  |
| 16. | Rokiškis Riomerio g. 5 | 1058,38 | 4 | 20 | 156,80 | DNSB | 6 |  |
| 17. | Rokiškis, Panevėžio g. 32 | 1509,20 | 5 | 30 | 92,00 | DNSB | 9 |  |
| 18. | Rokiškis, Jaunystės g. 7 | 2278,53 | 5 | 40 | 100,00 | DNSB | 7 |  |
| 19. | Rokiškis, Jaunystės g. 9 | 2292,32 | 5 | 40 | 233,12 | DNSB | 7 |  |
| 20. | Rokiškis, Vilties g. 12 | 1508,94 | 5 | 30 | 284,77 | DNSB | 11 |  |
| 21. | Rokiškis, Taikos g. 13 | 2484,98 | 5 | 55 | 189,79 | Administruojamas | 14 |  |
| 22. | Rokiškis, Algirdo g. 6 | 1057,70 | 4 | 20 | 249,11 | DNSB | 4 |  |
| 23. | Rokiškis, Vilniaus g. 6 | 227,53 | 1 | 6 | 353,28 | Administruojamas | 6 |  |
| 24. | Rokiškis, Vytauto g. 22 | 367,46 | 2 | 8 | 246,03 | DNSB | 2 |  |
| 25. | Rokiškis, Kauno g. 5 | 311,55 | 2 | 8 | 284,77 | DNSB | 4 |  |
| 26. | Rokiškis, Laisvės g. 4 | 560,18 | 3 | 17 | 313.95 | Administruojamas |  |  |
| 27. | Rokiškis, Vilties g. 28 | 2079,59 | 9 | 35 | 180,61 | DNSB |  |  |
| 28. | Rokiškis, Vilties g. 30 | 1045,20 | 5 | 20 | 195,25 | DNSB |  |  |
| 29. | Rokiškis, Panevėžio g. 14 | 2956,16 | 9 | 54 | 182,79 | DNSB |  |  |
| 30. | Rokiškis, Respublikos g. 20 | 519,56 | 2 | 12 | 252,28 | Administruojamas |  |  |
| 31. | Rokiškis, Laisvės g. 5 A | 1067,43 | 3 | 24 | 263,53 | DNSB |  |  |
| 32. | Rokiškis, Laisvės g. 5 B | 1049,73 | 3 | 24 | 284,20 | Administruojamas |  |  |
| 33. | Rokiškis, Vilties g. 14 | 2353,58 | 5 | 60 | 248,60 | Administruojamas |  |  |
| 34. | Rokiškis, Vilniaus g. 12 A | 1917,58 | 4 | 40 | 294,29 | Administruojamas |  |  |
| 35. | Obeliai, Dirbtuvių g. 9 | 397,69 | 2 | 8 | 253,94 | Administruojamas |  |  |
| 36. | Obeliai Dirbtuvių g. 2 | 732,63 | 3 | 12 | 216,34 | Administruojamas |  |  |
| 37. | Rokiškis, P.Širvio g. 5 | 2350,10 | 5 | 45 | 199,45 | DNSB |  |  |
|  | Iš viso | 28322,61 |  |  |  |  |  |  |

\*DNSB-Daugiabučių namų savininkų bendrija

Rokiškio rajono savivaldybės tarybai

**AIŠKINAMASIS RAŠTAS DĖL ROKIŠKIO RAJONO SAVIVALDYBĖS TARYBOS**

**2013 M. LIEPOS 26 D. SPRENDIMO NR. TS-9.194 „DĖL ENERGINIO EFEKTYVUMO DIDINIMO ROKIŠKIO RAJONO DAUGIABUČIUOSE NAMUOSE PROGRAMOS PATVIRTINIMO“ PROGRAMOS PRIEDO PAPILDYMO**

2021 m. birželio 25 d.

Rokiškis

**Parengto projekto tikslai ir uždaviniai.** Šiuo sprendimo projektu siūloma Rokiškio rajono savivaldybės tarybai 2021 m. birželio 25 d. posėdyje svarstyti klausimą „Dėl Rokiškio rajono savivaldybės tarybos 2013 m. liepos 26 d. sprendimo Nr. TS - 9.194 „Dėl energinio efektyvumo didinimo Rokiškio rajono daugiabučiuose namuose programos patvirtinimo“ programos priedo papildymo“. Tikslas – papildyti ir pasitvirtinti daugiabučių namų energinio efektyvumo didinimo Rokiškio rajono daugiabučiuose namuose programos priedą.

**Šiuo metu esantis teisinis reglamentavimas.** Lietuvos Respublikos vietos savivaldos įstatymas (16 straipsnio 2 dalies 40 punktas, 18 straipsnio 1 dalis), Partnerystės dėl projekto „Daugiabučių namų ir savivaldybių viešųjų pastatų modernizavimo skatinimas“ įgyvendinimo ir bendradarbiavimo rengiant daugiabučių namų investicijų planus bei savivaldybės viešojo pastato investicijų į projektą 2016 m. birželio 7 d. sutartis Nr. B7-1.1-2016-27/MS-3, Rokiškio rajono savivaldybės tarybos 2013 m. liepos 26 d. sprendimu Nr. TS-9.194 „Dėl Energinio efektyvumo didinimo daugiabučiuose namuose programos patvirtinimo“, Rokiškio rajono savivaldybės tarybos 2018 m. balandžio 27 d. sprendimu Nr. TS-128 , 2019 m. sausio 25 d. sprendimu Nr. TS-12 ir 2020 m. vasario 27 d. sprendimu Nr. TS-32 papildytas Rokiškio rajono savivaldybės tarybos sprendimo Nr. TS-9.194 „Dėl Energinio efektyvumo didinimo Rokiškio rajono daugiabučiuose namuose programos patvirtinimo“ programos priedas ir gauti daugiabučių namų, esančių Dirbtuvių g. 2, Obeliuose, ir P.Širvio g. 5, Rokiškyje, savininkų sutikimai.

**Sprendimo esmė.** Įgyvendinti Europos regioninės plėtros fondo lėšomis finansuojamą projektą „Daugiabučių namų ir savivaldybių viešųjų pastatų modernizavimo skatinimas“ pagal 2014 –2020 metų Europos Sąjungos fondų investicijų veiksmų programos prioriteto įgyvendinimo priemonę Nr. 04.3.1-APVA-V-003 „Daugiabučių namų ir savivaldybių viešųjų pastatų modernizavimo skatinimas“ ir modernizuoti du atrinktus daugiabučius namus. Užtikrinti efektyvų būstų naudojimą, priežiūrą, atnaujinti inžinerinę techninę įrangą, modernizavimą ir racionalų energijos išteklių vartojimą. Numatyti, kad šiluminės energijos santykinės sąnaudos, skaičiuojamos būsto naudingo ploto vienetui, sumažėtų iki 30 procentų.

**Galimos pasekmės, priėmus siūlomą tarybos sprendimo projektą**:

**teigiamos** – modernizuoti du daugiabučiai namai, sumažėjusios šiluminės energijos santykinės sąnaudos;

**neigiamos** – nėra.

**Kokia sprendimo nauda Rokiškio rajono gyventojams.** Rokiškio rajono gyventojams bus mažesnės šilumos sąnaudos ir mažesni mokesčiai už butų šildymą.

**Finansavimo šaltiniai ir lėšų poreikis**. Europos regioninės plėtros fondo lėšos ir namų savininkų lėšos.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 str. 1 d. numatytais veiksniais, todėl teisės aktas nevertintinas antikorupciniu požiūriu.

Statybos ir infrastruktūros plėtros skyriaus

vyriausias specialistas Virginijus Lukošiūnas \